钦定古今图书集成/明伦汇编/官常典/第635卷 > 张署
## 钦定古今图书集成/明伦汇编/官常典/第635卷 > 张署

按《江西通志》：署，河间人。以进士举博学宏词，为校书
郎，累迁刑部员外郎，改虔州刺史。民俗朋党杀牛，又
多捕鸟雀鱼鳖，期放生为福。署一切禁绝之，教民以
礼，一时观听从化。偶度支符下，折民户租，岁征锦六
千疋，比郡承命惶怖，署独疏言：“岭民不识蚕桑，难以
供办。”月馀，免符下，民相扶携，守州门，噭讙为谢。改澧
州刺史。